Incendiu puternic în comuna Berceni. Acoperișul unei locuințe a ars complet
Un incendiu puternic, izbucnit în comuna Berceni, din Ilfov, a scos din casă 8 oameni, în toiul nopții.
Din fericire, toți au ieșit la timp. În urma lor însă, acoperișul locuinței a ars complet. Flăcările au afectat și etajul clădirii, în proporție de 90%.
La fața locului au ajuns mai multe autospeciale de pompieri, o autoscară și un echipaj de descarcerare, dar și două ambulanțe SMURD.
Salvatorii au stins focul și, între timp, au scos rapid din casă și mai multe butelii cu gaz. Deocamdată, nu se știe de la ce a pornit totul.